C 345/8
EL
Επίσημη Εφημερίδα της Ευρωπαϊκής Ένωσης
8.9.2022
Προηγούμενη κοινοποίηση συγκέντρωσης (Υπόθεση M.10820 — BERKSHIRE / ALLEGHANY) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 345/06) 1.
Την 1η Σεπτεμβρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Berkshire Hathaway Inc. («Berkshire Hathaway», ΗΠΑ), — Alleghany Corporation («Alleghany», ΗΠΑ).
Η Berkshire Hathaway αποκτά, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Alleghany.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— η Berkshire Hathaway είναι εταιρεία που δραστηριοποιείται στους τομείς της ασφάλισης και της αντασφάλισης, των εμπορευματικών σιδηροδρομικών μεταφορών, των υπηρεσιών κοινής ωφέλειας και της παραγωγής και διανομής ενέργειας.
Επίσης, η Berkshire Hathaway κατέχει και εκμεταλλεύεται πολλές άλλες επιχειρήσεις οι οποίες ασκούν διάφορες δραστηριότητες στον τομέα της μεταποίησης, των υπηρεσιών και του λιανικού εμπορίου· — η Alleghany είναι εταιρεία διαχείρισης περιουσιακών στοιχείων που δραστηριοποιείται επίσης στους τομείς των ασφαλίσεων και αντασφαλίσεων περιουσιακών στοιχείων και ατυχημάτων. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10820 — BERKSHIRE / ALLEGHANY Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο, με φαξ ή ταχυδρομικώς.
Στοιχεία επικοινωνίας: Email: COMP-MERGER-REGISTRY@ec.europa.eu Φαξ +32 22964301 Ταχυδρομική διεύθυνση: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.